বগুড়া সংবাদ ডট কম : সোমবার সকালে বগুড়া চারমাথা গোদারপাড়া জাহিদুর রহমান মহিলা ডিগ্রী কলেজের ২০১৭ সালের একাদশ শ্রেনি ও স্নাতক ১ম বর্ষের ছাত্রীদের নবীন বরন, সাংস্কৃতিক অনুষ্ঠান এবং মুস্তফা আল মামুন ও হোসনে আরা মামুন নারী বৃত্তি প্রদান অনুষ্ঠানে প্রধান অতিথির বক্তব্য রাখেন বগুড়া জেলা পরিষদের চেয়ারম্যান ডাঃ মোঃ মকবুল হোসেন। প্রথমে পবিত্র কোরআন তেলোয়াত এবং ছাত্রীদের ফুল দিয়ে বরনের মধ্যে দিয়ে অনুষ্ঠানের শুভ সূচনা করা হয়। অত্র কলেজের অধ্যক্ষ মাহাবুব আলমের আমন্ত্রনে বিশেষ অতিথি হিসেবে উপস্থিত ছিলেন বগুড়া জেলা মোটর শ্রমিক ইউনিয়নের সভাপতি ও এরুলিয়া ইউপি চেয়ারম্যান আলহাজ্ব আব্দুল লতিফ মন্ডল, শিবগঞ্জ উপজেলা সাবেক চেয়ারম্যান বীরমুক্তিযোদ্ধা আলহাজ্ব আবুল কাসেম ফকির, বগুড়া পৌরসভার প্যানেল মেয়র-২ আমিনুল ইসলাম। অত্র প্রতিষ্ঠানের প্রতিষ্ঠাতা জাহিদুর রহমান বিটুর সভাপতিত্বে আমন্ত্রিত অতিথি হিসেবে উপস্থিত ছিলেন রাবেয়া মেমোরিয়াল কে.জি অ্যান্ড হাইস্কুলের প্রতিষ্ঠাতা তাহমিনা হোসেন।